recursal/SuperWikiNEXT-32B huggingface dataset:
Ο **Λουδοβίκος Δ΄** (*Ludwig IV.*, 1 Ιανουαρίου 1424 - 13 Αυγούστου 1449) από τον Οίκο των Βίττελσμπαχ, ήταν εκλέκτορας του Παλατινάτου (Pfalz) το διάστημα 1436-49.

Βιογραφία
---------

Ήταν ο πρωτότοκος γιος του Λουδοβίκου Γ΄ εκλέκτορα του Παλατινάτου και της δεύτερης συζύγου του Ματθίλδης της Σαβοΐας, κόρης του Αμεδαίου κόμη του Πεδεμοντίου & διεκδικητή πρίγκιπα της Αχαΐας. 

Το 1436 απεβίωσε ο πατέρας του. Τον 12ετή Λουδοβίκο Δ΄ επιτρόπευσε ο θείος του Όθωνας κόμης του Μόσμπαχ, ώσπου ο Λουδοβίκος Δ΄ έγινε 18 ετών. Το 1444, ως λοχαγός της Γερμανίας, απέκρουσε την παράταξη των Αρμανιάκ. 

Απεβίωσε το 1449 στα 25 έτη του και τάφηκε στο ναό του Αγ. Πνεύματος στη Χαϊδελβέργη. Τον διαδέχθηκε πρώτα ο άτεκνος αδελφός του Φρειδερίκος Α΄ και έπειτα ο γιος του Φίλιππος.

Οικογένεια
----------

Το 1445 νυμφεύτηκε τη Μαργαρίτα της Σαβοΐας, κόρη του Αμεδαίου Η΄ δούκα της Σαβοΐας. Η Μαργαρίτα ήταν χήρα του Λουδοβίκου Γ΄ Βαλουά-Ανζού διεκδικητή βασιλιά της Νάπολης. Ο Λουδοβίκος Δ΄ και η Μαργαρίτα είχαν τέκνα:

* Φίλιππος 1448-1508, εκλέκτορας του Παλατινάτου.

Εξωτερικοί σύνδεσμοι
--------------------

* (Γερμανικά) genealogie-mittelalter.de


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Louis IV, Elector Palatine  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 268236542
* ISNI: 0000 0003 8320 2419
* GND: 123011884

 |

 |
Ο **Ροδόλφος Β΄** ο *τυφλός*, γερμ. Rudolf ΙΙ die blinden (8 Αυγούστου 1306 - 4 Οκτωβρίου 1353) από τον Οίκο του Βίττελσμπαχ ήταν *παλατινός κόμης* (=δούκας) του Ρήνου (1329-1353).

Βιογραφία
---------

Ήταν ο δευτερότοκος γιος του Ροδόλφου Α΄ δούκα της Βαυαρίας και της Μέχτιλτ του Νασσάου, κόρης του Αδόλφου της Γερμανίας. Αδελφός του πατέρα του ήταν ο Λουδοβίκος Δ΄ της Βαυαρίας.

Κατά την παιδική του ηλικία ο πατέρας του και ο Λουδοβίκος Δ΄ ήλθαν σε διαμάχη για την κληρονομιά τους. Το 1319 απεβίωσε ο πατέρας του και η οικογένειά του τέθηκε υπό την προστασία του Ιωάννη του Νασσάου, οπαδού της Αυστριακής μερίδας.

Ο θείος του Λουδοβίκος Δ΄ κατέλαβε το Παλατινάτο με τη δύναμη των όπλων. Το 1322 η διαμάχη τελείωσε. Το επόμενο έτος απεβίωσε η Μέχτιλτ και τότε ο Ροδόλφος Β΄ και οι δύο αδελφοί του έκαναν ειρήνη με τον θείο τους στην Παβία (1329): συμφώνησαν οι τρεις αδελφοί να κρατήσουν το Παλατινάτο και ο Λουδοβίκος Δ΄ τη Βαυαρία. 

Κατά τα τρία τελευταία έτη της ζωής του έμεινε τυφλός· απεβίωσε το 1353 στο Νόιστατ.

Ο Ροδόλφος Β΄· άγαλμα του Χούμπερτ Νέτσερ (1910).

Οικογένεια
----------

Νυμφεύτηκε πρώτα την Άννα των Μάινχαρντινερ, κόρη του Όθωνα Γ΄ δούκα της Καρινθίας και είχε τέκνο:

* Άννα 1329-1353, παντρεύτηκε τον Κάρολο Δ΄ των Σαλίων της Γερμανίας.

Το 1331 απεβίωσε η Άννα και ο Ροδόλφος Β΄ έκανε δεύτερο γάμο με τη Μαργαρίτα του Οίκου Βαρκελώνης, κόρη του Φρειδερίκου Β΄ της Σικελίας· δεν απέκτησαν απογόνους.

Αναφορές σε πηγές
-----------------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  Darryl Roger Lundy: (Αγγλικά) *The Peerage*. p15171.htm#i151701. Ανακτήθηκε στις 9  Οκτωβρίου 2017.
3. 1 2 3 4 5  «Kindred Britain»

Εξωτερικοί σύνδεσμοι
--------------------

* Eintrag in der ADB[*νεκρός σύνδεσμος*]
* genealogie-mittelalter.de

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80587293
* GND: 13620161X

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Rudolf II, Count Palatine of the Rhine  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Τυφλίνος** είναι τυφλό φίδι της οικογένειας των τυφλοπίδων. Ζει από τα Βαλκάνια μέχρι τα Νησιά του Αιγαίου και από την Κύπρο μέχρι το Αφγανιστάν. Είναι το μόνο φίδι του γένους Τύφλωψ που συναντάται στην Ευρώπη.

Εμφάνιση και συμπεριφορά
------------------------

Ο τυφλίνος είναι το μικρότερο φίδι της Ευρώπης. Το ολικό μήκος του φθάνει μέχρι και τα 40 cm, συνήθως όμως είναι κάτω από 30 cm. Πρόκειται για φίδι τυφλό, εξελιγμένο και προσαρμοσμένο στην υπόγεια ζωή. Σπάνια μπορεί να παρατηρηθεί στην επιφάνεια. Δραστηριοποιείται μέσα σε στενές τρύπες από φωλιές ασπόνδυλων ή σκάβει το ίδιο σε μαλακό χώμα, καθώς και κάτω από πέτρες ή βράχους. Τρέφεται με μικρά ασπόνδυλα όπως μυρμήγκια, τερμίτες, μικρά αραχνοειδή κτλ, καθώς και με νύμφες ή προνύμφες αυτών. Τα ατροφικά του μάτια είναι σκεπασμένα με δέρμα. Η ουρά του έχει μυτερό τέλος και την χρησιμοποιεί στην μετακίνησή του μέσα στις τρύπες. Τα θηλυκά γεννούν 4-8 αυγά μήκους 11-25 mm. Αν πιαστεί προσπαθεί έντονα να ξεφύγει και πιέζει με την άκρη της ουράς του. Είναι εντελώς ακίνδυνο φίδι.

Παραπομπές
----------

1. ↑  O'Shea, Mark (2007). *Boas and Pythons of the World*. New Holland Publishers. σελίδες 68. ISBN 9781845375447.

Εξωτερικοί σύνδεσμοι
--------------------

*
Ο **Ιάκωβος Α΄ Μπαρότσι**, εξελληνισμένα **Βαρότσης** (ιταλ.: Iacopo ή Jacopo I Barozzi, απεβ. π. 1245), ήταν Βενετός ευγενής και αξιωματούχος. Υπηρέτησε ως δούκας της Κάντια για τη Βενετική Δημοκρατία.

Βιογραφία
---------

Ο Μπαρότσι γεννήθηκε στη Βενετία, στην ενορία του Σαν Μοϊζέ.  Ξεκινώντας με τον Kαρλ Χοπφ τον 19ο αι. αρκετοί σύγχρονοι ιστορικοί υποστήριξαν, ότι στον απόηχο της Δ΄ Σταυροφορίας, ο Ιάκωβος κατέλαβε τα νησιά του Αιγαίου Σαντορίνη και Θηρασία, κυβερνώντας τα ως κύριός τους μέχρι το τέλος του π. 1245, όταν τον διαδέχθηκε ο γιος του, Ανδρέας.  Αυτό διαψεύστηκε στα τέλη της δεκαετίας του 1960, όταν αποδείχθηκε ότι η κυριαρχία των Μπαρότσι στη Σαντορίνη μπορεί να τεκμηριωθεί μόνο από τις αρχές του 14ου αι. και μετά, με τον εγγονό του Ιάκωβο Β΄.   

Ο Iacopo ήταν εγγεγραμμένος στο Μεγάλο Συμβούλιο, ήταν πρεσβευτής του Βασάνου. Το 1238 ο Ιάκωβος μαζί με τον Ρομέο Κουερίνι σύναψαν μία συνθήκη με τον αλ-Καμίλ, τον ανιψιό του Σαλαντίν, που όριζε την κατασκευή μίας αποθήκης (fondaco) για εμπορικές ανταλλαγές και την αμοιβαία απαγόρευση των πειρατικών πράξεων μεταξύ τους.  Είχε μία οικία στην Τύρο το 1243.

Από το 1244 έως το 1245 υπηρέτησε στο ανώτατο διοικητικό αξίωμα του δούκα της Κάντιας, στη Βενετική αποικία της Κρήτης.  Τελευταία μαρτυρείται περί το 1245, και πιθανότατα απεβίωσε εκείνη την εποχή.

Βιβλιογραφικές αναφορές
-----------------------

1. 1 2 3 4  Borsari 1964.
2. ↑  Borsari 1966.
3. ↑  Robbert 1985, σελ. 432.
4. ↑  Koumanoudi 2005, σελ. 262.
5. 1 2  Jacoby 1979, σελ. 137.
6. ↑  Robbert 1985, σελ. 443.

Πηγές
-----

* Borsari, Silvano (1964). "BAROZZI, Iacopo". Dizionario Biografico degli Italiani, Volume 6: Baratteri–Bartolozzi (in Italian). Rome: Istituto dell'Enciclopedia Italiana.
* Borsari, Silvano (1966). *Studi sulle colonie veneziane in Romania nel XIII secolo* (στα Ιταλικά). Naples: Università di Napoli.
* Koumanoudi, Marina (2005). «The Latins in the Aegean after 1204: Interdependence and Interwoven Interests». Στο: Laiou, Angeliki. *Urbs Capta: The Fourth Crusade and its Consequences – La IVe Croisade et ses conséquences*. Paris: Lethielleux. σελίδες 247–267. ISBN 2-283-60464-8.
* Robbert, Louise Buenger (1985). "Venice and the Crusades". In Setton, Kenneth M.; Zacour, Norman P.; Hazard, Harry W. (eds.). A History of the Crusades, Volume V: The Impact of the Crusades on the Near East. Madison and London: University of Wisconsin Press. pp. 379–451. ISBN 0-299-09140-6.
* Jacoby, David (1979). *Recherches sur la Méditerranée orientale du XIIe au XVe siècle: peuples, sociétés, économies*. Variorum Reprints. ISBN 0860780503.


|  |
| --- |
| Ιάκωβος Α΄ Μπαρότσι **Οικογένεια Μπαρότσι** **Θάνατος:** 1245 |
| Βασιλικοί τίτλοι |
| ΠροκάτοχοςΠροηγούμενος κάτοχος:Στέφανο Ιουστινιάνι | **Δούκας της Κρήτης**1244 - 1245 | ΔιάδοχοςΕπόμενος κάτοχος:Αλμπερτίνο Μοροζίνι |
Το **KakaoTalk** (κορεατικά: 카카오톡), το οποίο αναφέρεται και ως **KaTalk** στη Νότια Κορέα, είναι μία ελεύθερη εφαρμογή ανταλλαγής μηνυμάτων και αρχείων για smartphones, με δωρεάν επιπλέον χαρακτηριστικά όπως κλήσεις και άλλα. Η εφαρμογή ανήκει στην εταιρεία Kakao. Πρώτη φορά έγινε διαθέσιμο στις 18 Μαρτίου 2010 και έως τώρα είναι διαθέσιμο στα iOS, Android, Bada OS, BlackBerry, Windows Phone, Nokia Asha, Windows και macOS. Έως τον Μάιο του 2017, το KakaoTalk είχε καταγράψει 220 εκατομμύρια εγγραφές και 49 εκατομμύρια χρήστες μηνιαίως. Είναι διαθέσιμο σε 15 γλώσσες. Το 93% των χρηστών είναι από τη Νότια Κορέα και είναι το δημοφιλέστερο *messaging app* της χώρας.

Πέρα από τα προαναφερθέντα χαρακτηριστικά στην εφαρμογή οι χρήστες μπορούν να στείλουν βίντεο, φωνητικά μηνύματα, τοποθεσία, συνδέσμους, καθώς και πληροφορίες επικοινωνίας. Στην εφαρμογή οι χρηστές μπορούν να συνομιλήσουν με έναν άλλον χρήστη ή σε ομάδες, με τις ομάδες να μην έχουν όριο συμμετεχόντων χρηστών. Η εφαρμογή είναι διαθέσιμη σε WiFi, 3G ή LTE. Ενώ μερικές αεροπορικές εταιρείες επιτρέπουν την ελεύθερη χρήση του. Η εφαρμογή επίσης διαθέτει αυτόματο συγχρονισμό επαφών με την εφαρμογή. Η εφαρμογη ωστόσο δεν είναι δεσμευτική με τις επαφές και ένας χρήστης μπορεί να βρει έναν άλλο με το μοναδικό KakaoTalk ID. Στην εφαρμογή επίσης οι χρήστες μπορούν να μεταφέρουν μηνύματα ή και να τα αποθηκεύσουν.

Αν και ξεκίνησε ως εφαρμογή συνομιλιών, πλέον οι χρήστες μπορούν να κατεβάσουν και να παίξουν παιχνίδια. Όντας διαθέσιμο σε 15 γλώσσες, έχει κυκλοφορήσει σε 130 χώρες. Πέρα από τη Νότια Κορέα, η εφαρμογή είναι ευρέως γνωστή και στην Ιαπωνία. Γενικά η εταιρεία έχει ως στόχο τη Νοτιοανατολική Ασία, όπου πολλές χώρες δεν έχουν κάποια συγκεκριμένη εφαρμογή μεγάλης προτίμησης, όπως η Μαλαισία, οι Φιλιππίνες και η Ινδονησία. Οι διαφημίσεις εκεί, καρποφόρησαν στην Ινδονησία, όπου είναι η δεύτερη δημικοτικότερη εφαρμογή συνομιλίας. Μερικά από τα αρνητικά της εφαρμογής είναι ο περιορισμός των 20 MB στα αρχεία και μη αποθήκευσης συνομιλιών, μεταξύ άλλων.

Παραπομπές
----------

1. ↑  «KakaoTalk on the App Store». *App Store* (στα Αγγλικά). Ανακτήθηκε στις 19 Απριλίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Αυγούστου 2020. Ανακτήθηκε στις 17 Νοεμβρίου 2020.
3. ↑  «KakaoTalk TruTower». 6 Φεβρουαρίου 2013. Ανακτήθηκε στις 6 Φεβρουαρίου 2013.
4. ↑  «Korean messaging app Kakao Talk's games platform grossed $311 million in H1 2013». 16 Ιουλίου 2013. Ανακτήθηκε στις 23 Απριλίου 2014.
5. ↑  «KakaoTalk CEO talks of innovation». Korea Herald. 24 Φεβρουαρίου 2014. Ανακτήθηκε στις 21 Απριλίου 2014.
6. ↑  Koo, Bonguon. "KakaoTalk, Going into the World 카카오톡, 세계로 간다." Hani.co.kr. *Korean Daily Hankyoreh*, 26 July 2011.
7. ↑  «Kakao Close to Signing Morgan Stanley, Samsung Securities as IPO Advisers». Wall Street Journal. 19 Φεβρουαρίου 2014. Ανακτήθηκε στις 23 Απριλίου 2014.
8. ↑  «KakaoTalk Seeks to Boost Market Penetration in Indonesia». The Jakarta Post=2013-12-16. Ανακτήθηκε στις 18 Μαΐου 2014.

Εξωτερικοί σύνδεσμοι
--------------------

* Επίσημος ιστότοπος
* *KakaoTalk Case Study*
Μια απεικόνιση του *Venus Effect* από τον Ντιέγο Βελάθκεθ *Rokeby Venus*.
Το **φαινόμενο της Αφροδίτης** είναι ένα φαινόμενο στην ψυχολογία της αντίληψης, που πήρε το όνομά του από πολλούς πίνακες της Αφροδίτης που κοιτάζει σε έναν καθρέφτη όπως στον πίνακα του Ντιέγο Βελάθκεθ *Rokeby Venus*, του Τιτσιάνο *Η Αφροδίτη με καθρέφτη* και του Πάολο Βερονέζε *Η Αφροδίτη με καθρέφτη*. Οι θεατές θεωρούν πως η Αφροδίτη θαυμάζει την αντανάκλασή της στον καθρέφτη, παρόλα αυτά, ενώ ο θεατής βλέπει τα μάτια της στον καθρέφτη, η Αφροδίτη στην πραγματικότητα κοιτάζει τον ζωγράφο.

Αυτό το ψυχολογικό φαινόμενο συχνά χρησιμοποιείται στον κινηματογράφο, όπου ο ηθοποιός εμφανίζεται προφανώς να κοιτάζει τον εαυτό του στον καθρέφτη. Αυτό που βλέπουν οι θεατές είναι διαφορετικό από το τι βλέπει ο ηθοποιός, γιατί η κάμερα δεν είναι τοποθετημένη ακριβώς πίσω του, αλλά η θέση του ηθοποιού είναι τέτοια ώστε η εικόνα του να είναι καδραρισμένη στον καθρέφτη για την κάμερα.

Αν και το όνομα του φαινομένου αναφέρεται σε γυναίκα, την Αφροδίτη, το φαινόμενο είναι πιο γενικό. Το φαινόμενο απεικονίζεται στην ταπισερί *Η κυρία και ο μονόκερος* (γαλλικά: La Dame à la Licorne) όπου το ζώο προφανώς κοιτάζει τον εαυτό του σε έναν καθρέφτη, με τον μονόκερο να αγναντεύει το είδωλό του καθώς γονατίζει στο έδαφος.

Ο Μπερταμίνι κ.ά. (2010) διεξήγαγαν πρόσθετες μελέτες και επιβεβαίωσαν ότι το φαινόμενο της Αφροδίτης συμβαίνει και με τις φωτογραφίες στην πραγματική ζωή, όταν το απεικονιζόμενος και ο καθρέφτης υπάρχουν στο δωμάτιο.

Έργα
----

* Τιτσιάνο Η Αφροδίτη με καθρέφτηΤιτσιάνο *Η Αφροδίτη με καθρέφτη*
* Πέτερ Πάουλ Ρούμπενς Η Αφροδίτη στον καθρέφτη, 1614–15 περίπου.Πέτερ Πάουλ Ρούμπενς *Η Αφροδίτη στον καθρέφτη*, 1614–15 περίπου.
* Το δωμάτιο με την ταπετσαρία H Κυρία και ο Μονόκερος του μουσείου Musée national du Moyen Âge (πρώην Musée de Cluny)Το δωμάτιο με την ταπετσαρία *H Κυρία και ο Μονόκερος* του μουσείου *Musée national du Moyen Âge* (πρώην *Musée de Cluny*)

Παραπομπές
----------

1. ↑  Bertamini, M; Latto, R. Spooner, A. (2003). «The Venus effect: people's understanding of mirror reflections in paintings» (pdf). *Perception (journal)* **32** (5): 593–599. doi:10.1068/p3418. PMID 12854645.. Ανακτήθηκε στις 2007-03-22. Lay summary (2005-03-22).
2. ↑  Bertamini, M; Lawson, R. Jones, L. & Winters, M. (2010). «The Venus Effect in Real Life and in Photographs» (pdf). *Attention, Perception, & Psychophysics* **72** (7): 1948–1964. doi:10.3758/APP.72.7.1948. . [*νεκρός σύνδεσμος*]

Εξωτερικοί σύνδεσμοι
--------------------

* Άρθρο σχετικά με την έρευνα
Ο **Γιάκοπο Ντολφίν** ήταν ανώτατος κυβερνητικός αξιωματούχος τον 13ο αιώνα στην Δημοκρατία της Βενετίας και ναύαρχος στο Κράτος της Θάλασσας. Το όνομα του καταγράφεται για πρώτη φορά ως Δικαστής στην Βενετία (1241, 1254), στο ενδιάμεσο τον Ιούνιο του 1245 βρέθηκε στην Τύνιδα ως απεσταλμένος της Δημοκρατίας. Την διετία 1256-1258 υπηρέτησε ως Ποντεστά της Κωνσταντινούπολης, διαδέχθηκε την άνοιξη του 1256 τον Πιέτρο Φοσκαρίνι και τον αντικατέστησε ο τελευταίος Ποντεστά της Κωνσταντινούπολης Μάρκο Γκραντενίγκο.Το επόμενο σημαντικό του αξίωμα ήταν Δούκας της Κρήτης, η θητεία του ξεκίνησε τον Σεπτέμβριο του 1259 και έληξε σε δύο ακριβώς χρόνια τον Σεπτέμβριο του 1261. Την επόμενη χρονιά (1262) διοίκησε έναν στόλο με 37 Γαλέρες στο Αιγαίο Πέλαγος απέναντι στην Δημοκρατία της Γένοβας. Αργότερα (1264) διορίστηκε Μπάιλος του Νεγκρεπόντε στην Χαλκίδα και πήγε στην Κωνσταντινούπολη ως απεσταλμένος του νέου αυτοκράτορα Μιχαήλ Η΄ Παλαιολόγου όταν διαλύθηκε η Λατινική αυτοκρατορία. Ο Γιάκοπο Ντολφίν και ο Γιάκοπο Κονταρίνι υπέγραψαν Συνθήκη με τον Μιχαήλ Παλαιολόγο η οποία δεν επικυρώθηκε από την ίδια την Βενετία. Το τελευταίο από τα αξιώματα του ήταν Ποντεστά του Τρεβίζο (1268).

Παραπομπές
----------

1. ↑  Jacoby 2006, σ. 78
2. ↑  Jacoby 2006, σσ. 77–78
3. ↑  JJacoby 2006, σ. 78
4. ↑  Geanakoplos 1959, σ. 151
5. ↑  Jacoby 2006, σ. 78
6. ↑  Geanakoplos 1959, σσ. 182–184
7. ↑  Nicol 1988, σσ. 181–182
8. ↑  Jacoby 2006, σ. 78

Πηγές
-----

* Geanakoplos, Deno John (1959). Emperor Michael Palaeologus and the West, 1258–1282: A Study in Byzantine-Latin Relations. Cambridge, Massachusetts: Harvard University Press.
* Jacoby, David (2006). "The Venetian Government and Administration in Latin Constantinople, 1204–1261: A State within a State". In Gherardo Ortalli; Giorgio Ravegnani; Peter Schreiner (eds.). Quarta Crociata. Venezia - Bisanzio - Impero latino. Atti delle giornate di studio. Venezia, 4-8 maggio 2004. Venice: Istituto veneto di scienze, lettere ed arti.
* Nicol, Donald M. (1988). Byzantium and Venice: A Study in Diplomatic and Cultural Relations. Cambridge: Cambridge University Press.


|  |
| --- |
| Γιάκοπο Ντολφίν  |
| ΠροκάτοχοςΠιέτρο Φοσκαρίνι | **Ποντεστά της Κωνσταντινούπολης**περί το 1256 - 1258 | ΔιάδοχοςΜάρκο Γκραντενίγκο |
| ΠροκάτοχοςΑλμπερτίνο Μοροζίνι | **Δούκας της Κρήτης**1259 - 1261 | ΔιάδοχοςΤζιοβάννι Βελενίο |
Φαγκότο
Το **φαγκότο** (ιταλ. fagotto, ελλην. *βαρύαυλος*), είναι πνευστό μουσικό όργανο, που ανήκει στην οικογένεια του όμποε. Αναφέρεται για πρώτη φορά στο δεύτερο μισό του 16ου αιώνα, ωστόσο η σύγχρονη μορφή του με διπλό σωλήνα συναντάται από τον 17ο αιώνα. Η αξία του αναγνωρίστηκε από μεγάλους κλασικούς μουσικοσυνθέτες κυρίως κατά τον 18ο και 19ο αιώνα. Προήλθε από το παλαιό όργανο με την ονομασία *μπομπάρτα μπάσα*. Από το 18ο αιώνα χρησιμοποιούνταν αποκλειστικά ως σόλο όργανο. Στους επόμενους αιώνες υπέστη τροποποιήσεις και αποτέλεσε απαραίτητο μέλος για τις ορχήστρες, λόγω του μεγάλου φάσματος των ηχοχρωμάτων που είναι σε θέση να παραγάγει. Η έκτασή του ξεπερνά τις τρεις οκτάβες και παρουσιάζει ποικιλομορφία στον ήχο του, ο οποίος χαρακτηρίζεται πιο σκοτεινός και μελωδικός στις χαμηλές και μεσαίες νότες και γοερός στις υψηλότερες. Η εύθυμη χροιά του ενέπνευσε αρκετούς συνθέτες να το χρησιμοποιούν, με σκοπό να δώσουν κωμική εντύπωση. Παραλλαγή του είναι το κόντρα φαγκότο, ή *διπλό φαγκότο*, το οποίο είναι μεγαλύτερο σε διαστάσεις, του οποίου ο σωλήνας ξεπερνά συνολικά τα 5 μέτρα, και παίζει μία οκτάβα χαμηλότερα.

Περιγραφή
---------

Δομή του φαγκότου.
Αποτελείται από έναν σωλήνα σε σχήμα κώνου. Έχει διπλή γλωττίδα. Πρόκειται για το δεύτερο πλέον βαθύφωνο από τα ξύλινα πνευστά όργανα της συμφωνικής ορχήστρας, εξού και η ονομασία *βαρύαυλος*, ενώ το πλέον βαθύφωνο είναι το "κόντρα φαγκότο". Από το όμποε διαφέρει σε βάθος κατά δύο οκτάβες. Το ύψος του φθάνει τα 1,3 μέτρα, ωστόσο το συνολικό μήκος του σωλήνα του, ο οποίος διπλώνεται, εκτείνεται περίπου μέχρι τα 2,5 μέτρα. 

Στη σύγχρονη εκδοχή του, το φαγκότο συναντάται με δύο διακριτούς τύπους: τον γερμανικό (ή Heckel) και τον γαλλικό (ή Buffet). Ο πρώτος είναι περισσότερο διαδεδομένος και αποτελείται από πέντε ανοικτές οπές και 24 τάπες. Ο δεύτερος περιλαμβάνει έξι ανοικτές οπές και 22 τάπες. 

Αν και τα πρώτα όργανα κατασκευάζονταν από πιο σκληρές ποικιλίες ξύλου, ο σφένδαμος αποτελεί παραδοσιακά το ξύλο που προτιμάται.

Τα μέρη του είναι: 1. Διπλή γλωττίδα 2. Σπείρα 3. Πλευρά 4. Βάση 5. Μπάσο 6. Καμπάνα

Παραπομπές
----------

1. ↑  Ή δομή τού Φαγκότου

Πηγές
-----

* Συλλογικό έργο, *Νέα Εγκυκλοπαιδεία*, εκδ. Μαλλιάρης-Παιδεία, 2006, τ. 26, σελ. 165.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φαγκότο** |

* Charles Double Reed Company
* Fox Products - Bassoons, Oboes, English Horns
* International webpage for Bassoonists (www.BassoonSound.com)
* Resources and Information for Bassoonists
* International Double Reed Society
* British Double Reed Society
* Bassoon Fingering Charts

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85012193
* GND: 4153531-5
* BNF: cb12269056t (data)
* NDL: 00576087
* NKC: ph1003221

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Ο **Φρειδερίκος Α΄** (1 Αυγούστου 1425 - 12 Δεκεμβρίου 1476) o λεγόμενος *νικηφόρος (siegreiche)* από τον Οίκο των Βίττελσμπαχ, ήταν εκλέκτορας του Παλατινάτου (Pfalz) το διάστημα 1451-1476.

Βιογραφία
---------

Γεννήθηκε στη Χαϊδελβέργη και ήταν δευτερότοκος γιος του Λουδοβίκου Γ΄ εκλέκτορα του Παλατινάτου και της Ματθίλδης της Σαβοΐας, κόρης του Αμεδαίου κόμη του Πεδεμοντίου & διεκδικητή της Αχαΐας. 

Το 1449 απεβίωσε ο μεγαλύτερος αδελφός του Λουδοβίκος Δ΄ εκλέκτορας του Παλατινάτου, αφήνοντας τον γιο του Φίλιππο ενός έτους. Ο Φρειδερίκος Α΄ κυβέρνησε στην αρχή ως επίτροπος του ανιψιού του αυτού. Το 1451 τον υιοθέτησε, αρνήθηκε να νυμφευτεί και αξίωσε το δικαίωμα διακυβέρνησης του Παλατινάτου εφ' όρου ζωής. Αυτό ήταν εναντίον των νόμων της αυτοκρατορίας και ο Φρειδερίκος Γ΄ των Αψβούργων αρνήθηκε να επικυρώσει την υπερβολική αυτή αξίωση. Προσπάθησε να τον εκτοπίσει, αλλά ο στρατηγικά ικανός Φρειδερίκος Α΄ συμμάχησε με τον Λουδοβίκο Θ΄ και έτσι ο Φρειδερίκος Γ΄ δεν το κατόρθωσε.

Ο Φρειδερίκος Α΄ ήταν το ίδιο επιτυχής και με τους άλλους συμμάχους του Φρειδερίκου Γ΄, τον Αλβέρτο Γ΄ Αχιλλέα εκλέκτορα του Βρανδεμβούργου και τον Ντίετερ φον Ίζενμπουργκ αρχιεπίσκοπο του Μάιντς, μάλιστα αύξησε την επικράτειά του. Κατά τον Βαυαρικό Πόλεμο (1459-63) στη μάχη του Ζέκενχαϊμ συνέλαβε τους ανταγωνιστές του Γεώργιο επίσκοπο του Μετς, Κάρολο Α΄ μαρκήσιο (μαργράβο) του Μπάντεν-Μπάντεν και τον Ούλριχ Ε΄ κόμη της Βυρτεμβέργης.

Απεβίωσε το 1476 και τον διαδέχθηκε ο ανιψιός του Φίλιππος.

Οικογένεια
----------

Το 1471/72 νυμφεύτηκε την για πολύ καιρό ερωμένη του Κλάρα Τοττ. Ήταν κοινή θνητή και ο γάμος θεωρήθηκε μοργανατικός· ήταν κυρία επί των τιμών στην Αυλή του Μονάχου, όπου τη συνάντησε ο Φρειδερίκος Α΄ το 1459. Είχαν επιζόν τέκνο:

* Λουδοβίκος Α΄ 1463-1524, κόμης του Λόβενσταϊν. Η 11ης γενιάς απόγονός του Αδελαΐδα του Λόβενσταϊν-Βέρτχαϊμ-Ρόζενμπεργκ παντρεύτηκε τον Μιχαήλ Α΄ της Πορτογαλίας.
* Φρειδερίκος 1461-1474, απεβ. 13 ετών.

Εξωτερικοί σύνδεσμοι
--------------------

* Marek, Miroslav. «A listing of his descendants». Genealogy.EU. Αρχειοθετήθηκε από το πρωτότυπο στις 14 Μαΐου 2011. Ανακτήθηκε στις 9 Ιουνίου 2017.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Frederick I, Elector Palatine  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 264788705
* LCCN: no99086829
* ISNI: 0000 0003 8230 0447
* GND: 118693514
* SUDOC: 096150718

 |

 |
Ο **Μπερναντέτο**, ιταλ. *Bernardetto*, ( ; - μετά το 1576) από τον Οίκο των Μεδίκων, ήταν πατρίκιος στη Φλωρεντία και μετά κύριος του Οταϊάνο στη Νάπολη.

Βιογραφικά στοιχεία
-------------------

Ήταν o πρωτότοκος γιος του Οτταβιάνο αξιωματούχου στη Φλωρεντία και της Μπαρτολομέα Τζούνι. Μικρότερος αδελφός του ήταν ο Αλέξανδρος μετέπειτα πάπας Λέων ΙΑ΄.

Το 1567 αγόρασε την κυριότητα του Οταϊάνο στη Νάπολη και μετακινήθηκε εκεί, ίσως ένεκα διαμάχης με τον Κόζιμο Α΄ μεγάλο δούκα της Τοσκάνης. Απεβίωσε στη Νάπολη το 1576. Οι απόγονοι του γιου του Αλεξάνδρου, όταν εξέλιπε ο κλάδος των δουκών της Τοσκάνης, διεκδίκησαν τον τίτλο, αλλά τελικά δόθηκε στον Φραγκίσκο Α΄ δούκα της Λωρραίνης και σύζυγο της Μαρίας-Θηρεσίας των Αψβούργων και στους απογόνους τους.

Οικογένεια
----------

Το 1559 νυμφεύτηκε την Ιουλία των Μεδίκων, νόθη κόρη του Αλεξάνδρου δούκα της Φλωρεντίας και είχε τέκνο:

* Αλέξανδρος, απεβ. 1606, κύριος του Οταϊάνο και στρατηγός στο Παπικό Κράτος.

Απόγονοί του υπάρχουν ως τις ημέρες μας: ο Οτταβιάνο του Κόζιμο των Μεδίκων είναι 14ος απόγονός του.

Παραπομπές
----------

1. ↑  Ο Μπερναντέτο ήταν 6ος εξάδελφος του Πέτρου Β΄ κυβερνήτη της Φλωρεντίας και επίσης 6ος εξάδελφος του Τζοβάνι νταλε Μπάντε Νέρε, πατέρα του Κόζιμο Α΄ μεγάλου δούκα της Τοσκάνης.

Πηγές
-----

* Miroslav Marek, Genealogy.eu
Ο **Οτταβιάνο των Μεδίκων**, ιταλ.: *Ottaviano de' Medici-Ottajano* (1604–1629) ήταν Ιταλός πατρίκιος, που ανήκε στον Ναπολιτάνικο κλάδο του Οίκου των Μεδίκων. Ήταν ο πρώτος που έλαβε τον τίτλο τού πρίγκιπα του Οτταϊάνο.

Βιογραφία
---------

Μέλος ενός πλάγιου κλάδου τού Οίκου των Μεδίκων (αυτός που αργότερα ονομάστηκε των πριγκίπων του Οτταϊάνο), ήταν γιος του Αλεξάνδρου κυρίου του Οτταϊάνο και τής συζύγου του Ντέλια ντι Σαν Σεβερίνο.

Οικογένεια
----------

Νυμφεύτηκε τη ντόννα Ντιάνα Καρακιόλo και είχαν:

* Φραντσέσκα, παντρεύτηκε τον πρίγκιπα Φίλιππο Β' Καετάνι (1620-1687).
* Τζιουζέπε, 1ος πρίγκιπας του Οτταϊάνο. Ήταν ο πρώτος, που έλαβε τον τίτλο του δούκα του Σάρνο.
* Ντομένικο.

Παραπομπές
----------
Η δυναστεία Σανγκ

| Δυναστείες της Κίνας |
| --- |
| * Δυναστεία Χσιά
* Δυναστεία Σανγκ
* Δυναστεία Τσόου
* Δυναστεία Τσιν
* Δυναστεία Χαν
* Δυναστεία Τζιν
* Δυναστεία Σουί
* Δυναστεία Τανγκ
* Δυναστεία Σονγκ
* Δυναστεία Λιάο
* Δυναστεία Γιουάν
* Δυναστεία Μινγκ
* Δυναστεία Τσινγκ
 |
| π • σ • ε
 |

H **Δυναστεία Σανγκ** (Chinese: 商朝; pinyin: Shāng cháo) ή δυναστεία Γιν (殷代; Yīn dài) (1600-1046 π.Χ.), σύμφωνα με την παραδοσιακή ιστοριογραφία ήταν κινεζική δυναστεία που βασίλεψε στην κοιλάδα του Κίτρινου Ποταμού τη δεύτερη χιλιετία π.Χ. διαδεχόμενη τη δυναστεία Χσιά, και πριν από τη δυναστεία Τσόου. Η ιστορία των Σανγκ προέρχεται από κείμενα όπως το "Βιβλίο των Εγγράφων", "Χρονικά Μπαμπού" και "Τα Αρχεία του Μεγάλου Ιστορικού". Σύμφωνα με την παραδοσιακή χρονολογία βασισμένη σε υπολογισμούς που έγιναν ακριβώς 2.000 χρόνια πριν από τον Λιου Σιν, οι Σανγκ βασίλεψαν την περίοδο 1766-1122 π.Χ. (644 έτη), αλλά σύμφωνα με τη χρονολογία που βασίζεται στο κείμενο στα "Χρονικά του Μπαμπού", βασίλεψαν την περίοδο 1566-1046 π.Χ. 

Οι Σανγκ αποτελούν την πρώτη δυναστεία της παραδοσιακής κινεζικής ιστορίας που η ύπαρξή της στηρίζεται σε αρχαιολογικές αποδείξεις. Ανασκαφές στα Ερείπια του Γιν (σημερινή Ανγιάνγκ), που ταυτοποιήθηκε ως η τελευταία πρωτεύουσα των Σανγκ, αποκάλυψαν έντεκα μεγάλους βασιλικούς τάφουυς και τα θεμέλια του παλατιού και λατρευτικών χώρων, ενώ περιείχαν όπλα και υπολείμματα από θυσίες ανθρώπων και ζώων. Δεκάδες χιλιάδες αντικείμενα μπρούντζινα, πέτρινα, οστέινα, κεραμικά, καθώς και από νεφρίτη, βρέθηκαν επίσης στις ανασκαφές αυτές.

Οι ανασκαφές στην Ανγιάνγκ έφεραν επίσης στο φως το πρωιμότερο δείγμα κινεζικής γραφής, κυρίως χρησμούς χαραγμένους σε οστά που χρησιμοποιούνταν σε μαντικές τελετές, καύκαλα χελωνών, σφάγια αγελάδων, και άλλα οστά. Περισσότερα από 20.000 τέτοια κομμάτια ανακαλύφθηκαν στις αρχικές επιστημονικές ανασκαφές κατά τη διάρκεια των δεκαετιών του 1920 και 1930, ενώ από τότε έχουν βρεθεί τέσσερεις φορές περισσότερα. Οι επιγραφές παρέχουν σημαντικές πληροφορίες για πολλά ζητήματα της πολιτικής, οικονομίας, καθώς και των θρησκευτικών πρακτικών στην τέχνη και την ιατρική εκείνης της εποχής της κινέζικης ιστορίας.

Εξωτερικοί σύνδεσμοι
--------------------

* Πολυμέσα σχετικά με το θέμα  Shang Dynasty στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85024034
* GND: 4249746-2

 |

 |
Η Δυναστεία Τσιν, περίπου το 210 π.Χ.

| Δυναστείες της Κίνας |
| --- |
| * Δυναστεία Χσιά
* Δυναστεία Σανγκ
* Δυναστεία Τζόου
* Δυναστεία Τσιν
* Δυναστεία Χαν
* Δυναστεία Τζιν
* Δυναστεία Σουί
* Δυναστεία Τανγκ
* Δυναστεία Σονγκ
* Δυναστεία Λιάο
* Δυναστεία Γιουάν
* Δυναστεία Μινγκ
* Δυναστεία Τσινγκ
 |
| π • σ • ε
 |

Η **Δυναστεία Τσιν** (Chinese: 秦朝; πινγίν: Qín Cháo; Wade–Giles: Ch'in2 Ch'ao2), ήταν η πρώτη δυναστεία της Αυτοκρατορικής Κίνας, από το 221 π.Χ. έως το 206 π.Χ. Πήρε το όνομά της από την καρδιά της περιοχής εξουσίας της, Τσιν, στις σημερινές επαρχίες Κανσού και Σαανσί. Η δυναστεία σχηματίστηκε μετά την κατάκτηση έξι άλλων κρατών από το κράτος των Τσιν, ενώ ιδρυτής της ήταν ο Τσιν Σι Χουάνγκ, πρώτος αυτοκράτορας της δυναστείας. 

Η δύναμη του κράτους των Τσιν αυξήθηκε σημαντικά από τις νομικίστικες μεταρρυθμίσεις του Σανγκ Γιανγκ τον 4ο αιώνα π.Χ. κατά τη διάρκεια της περιόδου των "Εμπόλεμων Κρατών". Στα μέσα και τέλη του 3ου αιώνα π.Χ. οι Τσιν κατάφεραν μια σειρά από γρήγορες κατακτήσεις, τερματίζοντας αρχικώς την ανίσχυρη δυναστεία των Τσόου, και τελικώς κατακτώντας τα υπόλοιπα έξι από τα "Επτά Εμπόλεμα Κράτη", επιβάλλοντας την εξουσία τους στο σύνολο της Κίνας.

Από τη δυναστεία αυτή πήρε το όνομά της η Κίνα.

Εξωτερικοί σύνδεσμοι
--------------------

* Πολυμέσα σχετικά με το θέμα  Qin Dynasty στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 233150325514610090002
* LCCN: sh85024040
* GND: 4065411-4

 |

 |
Ο **Ελιμέλεχ**, (*Ἐλιμέλεχ*), είναι Βιβλικό πρόσωπο. Αναφέρεται ως πεθερός στην αφήγηση της ζωής της Ρουθ στο ομώνυμο βιβλίο της Παλαιάς Διαθήκης.

Ο Ελιμέλεχ ήταν ο σύζυγος της Ναομί (ή Νωεμίν ή Νεωμίν) με την οποία είχε αποκτήσει δύο γιους τον Μααλών και τον Χελαιών. Αρχικά διέμενε στη Βηθλεέμ και αργότερα μετέβη με την οικογένειά του στη γη Μωάβ, 80 χλμ στην νοτιο-ανατολική άκρη της Νεκρής Θάλασσας. Εκεί οι γιοι του Μααλών και Χελαιών νυμφεύτηκαν τις Μωαβίτισσες Ρουθ και Ορφά αντίστοιχα. Μετά το θάνατό του και τον θάνατο των γιων του η χήρα Ναομί επέστρεψε στη Βηθλεέμ με τη νύμφη της Ρουθ, ενώ η Ορφά γεμάτη θλίψη επέστρεψε στον οίκο της ελπίζοντας σε κάποιο δεύτερο γάμο.

Αργότερα, με προτροπή της Ναομί, όταν ένας πλησιέστερος συγγενής αρνήθηκε να παντρευτεί την Ρουθ μέσω ανδραδελφικού γάμου, ένας άλλος συγγενής, ο Βοόζ, ανέλαβε αυτή την ευθύνη.

Με αυτό τον τρόπο η Ρουθ έγινε μητέρα του γιου του Βοόζ Ωβήδ και πρόγονος (προμάμμη) του Βασιλιά Δαβίδ καθώς επίσης και του Ιησού Χριστού, μέσω του νομικού πατέρα του Ιωσήφ.

Πηγές
-----

* Ρουθ 1:1-21
Ο **Όθων Β΄**, γερμ. Otto II (26 Ιουνίου 1435 - 8 Απριλίου 1499) από τον Οίκο του Βίττελσμπαχ ήταν παλατινός κόμης του Μόσμπαχ-Νόιμαρκτ (1461-99).

Βιογραφία
---------

Ήταν γιος του Όθωνα Α΄ παλατινού κόμη του Μόσμπαχ-Νόιμαρκτ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ.

Το 1461 απεβίωσε ο πατέρας του και τον διαδέχθηκε· πέρασε σχεδόν όλη τη ζωή του στο Νόιμαρκτ. Κατάφερε να τερματίσει τη διαμάχη των Βόλφσταϊν, κυρίων του κάστρου και της πόλης απέναντι από το Νόιμαρκτ. Είχε έντονο ενδιαφέρον για την αστρονομία και τα μαθηματικά και γι' αυτό τον αποκαλούσαν ο *μαθηματικός*. Ίδρυσε αστεροσκοπείο επάνω στο κάστρο του Νόιμαρκτ. To 1490 παραχώρησε τη διακυβέρνηση στον γιο του εξαδέλφου του Φίλιππο εκλέκτορα του Παλατινάτου και στο υπόλοιπο της ζωής του ασχολήθηκε με επιστημονικές αναζητήσεις.

Απεβίωσε στο Νόιμαρκτ 64 ετών και τάφηκε στο ναό της Αγ. Μαρίας. Η παλατινή κομητεία του πέρασε στους εκλέκτορες του Παλατινάτου.

Εξωτερικοί σύνδεσμοι
--------------------

* Πολυμέσα σχετικά με το θέμα  Otto II, Count Palatine of Mosbach στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 40286437
* GND: 12343792X

 |

 |
**GNU C βιβλιοθήκη**
Η **βιβλιοθήκη GNU C**, ή **glibc**, είναι η υλοποίηση της πρότυπης βιβλιοθήκης της γλώσσας προγραμματισμού C του εγχειρήματος GNU. Αποτελεί ελεύθερο λογισμικό και διατίθεται υπό την άδεια GNU GPL. Ο επικεφαλής συντήρησής της είναι ο Ούλριχ Ντρέπερ (Ulrich Drepper).

Πέρα από την παροχή της λειτουργικότητας που απαιτείται από τα πρότυπα Unix98, Single UNIX Specification, POSIX (1c, 1d, και 1j) και μέρους της λειτουργικότητας που απαιτείται από
το πρότυπο C99 ISO, η Glibc περιέχει και επεκτάσεις που θεωρήθηκαν απαραίτητες κατά την ανάπτυξη του λογισμικού GNU.

Η Glibc χρησιμοποιείται σε συστήματα με διάφορους πυρήνες και αρχιτεκτονικές. Η πιο κοινή της χρήση είναι στο Linux σε αρχιτεκτονική x86, αλλά στο επισήμως υποστηριζόμενο υλικό περιλαμβάνονται επίσης και οι ακόλουθες αρχιτεκτονικές: Motorola 680x0, DEC Alpha, PowerPC, ARM, ETRAX CRIS, MIPS, s390, και SPARC. Επισήμως υποστηρίζει τα λειτουργικά συστήματα Hurd και Linux, ενώ τροποποιημένες εκδόσεις της εκτελούνται στους πυρήνες FreeBSD και NetBSD (στους οποίους βασίζονται οι πλατφόρμες GNU/kFreeBSD και GNU/kNetBSD αντιστοίχως). Χρησιμοποιείται τέλος, σε τροποποιημένη μορφή, ως η *libroot* του BeOS και συνεπώς του Haiku.

libc6
-----

Η έκδοση 2 της Glibc αναφέρεται από τους χρήστες του Linux ως *libc6*, γιατί αντικατέστησε την παλιότερη βιβλιοθήκη C του Linux, που αποτελούσε ξεχωριστά αναπτυσσόμενη και τροποποιημένη εκδοχή μιας παλαιότερης glibc η οποία είχε περάσει από τις εκδόσεις 2 έως 5. Αυτό το όνομα χρησιμοποιείται σπανιοτέρα σήμερα, ωστόσο η glibc στην πλατφόρμα Linux χρησιμοποιεί
ακόμα το όνομα αρχείου libc.so.6, ενώ ορισμένα συστήματα διαχείρισης πακέτων την ονομάζουν *libc6* (κυρίως αυτά που βασίζονται στη σύμβαση ότι καινούργιο όνομα αρχείου σημαίνει καινούργιο όνομα πακέτου).

Εξωτερικοί σύνδεσμοι
--------------------

* Επίσημος ιστότοπος
* Fear of forking, μια έκθεση του Rick Moen πάνω στις glibc, libc5 και libc6.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **GNU C βιβλιοθήκη** |


1. ↑  **Lua error in Module:Cite\_Q at line 360: attempt to call upvalue 'getPropOfProp' (a nil value).**
Η **Λίνκολν Ρεντ Ιμπς ΦΚ** είναι επαγγελματική ποδοσφαιρική ομάδα του Γιβραλτάρ. Συμμετέχει στο 1η Κατηγορία του Πρωταθλήματος του Γιβραλτάρ. Έδρα της ομάδας είναι το Βικτόρια Στέιντιουμ, χωρητικότητας 5.000 θεατών. Έχει τα περισσότερα πρωταθλήματα του Γιβραλτάρ, 25 συνολικά, με 12 από αυτά να είναι συνεχόμενα. Το 2014 έγινε η πρώτη ομάδα που εκπροσώπησε το Γιβραλτάρ στο ΟΥΕΦΑ Τσάμπιονς Λιγκ, συμμετέχοντας στα προκριματικά του θεσμού. Την περίοδο 2021-22 νίκησε εντός έδρας στα πλέι-οφ του ΟΥΕΦΑ Γιουρόπα Κόνφερενς Λιγκ την πρωταθλήτρια της Λετονίας, Ρίγα, με 3-1 στην παράταση και σε συνδιασμό με το 1-1 εκτός έδρας προκρίθηκε για πρώτη φορά σε ευρωπαϊκούς ομίλους και συγκεκριμένα στους ομίλους του ΟΥΕΦΑ Γιουρόπα Κόνφερενς Λιγκ καθιστώντας την τη μόνη ομάδα από το Γιβραλτάρ που έχει προκριθεί σε ευρωπαϊκούς ομίλους.

Τίτλοι
------

* **Πρωτάθλημα ποδοσφαίρου Γιβραλτάρ: 25**

1989–90, 1990–91, 1991–92, 1992–93, 1993–94, 1999–00, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2011–12, 2012–13, 2013–14, 2014-15, 2015-16, 2017-18, 2018-19, 2020–21, 2021-22, 2022-23
* **Κύπελλο Γιβραλτάρ : 18**

1985–86, 1989–90, 1992–93, 1993–94, 2001–02, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2014-15, 2015-16, 2020-21, 2021-22
* **Σούπερ Καπ: 13**

2000, 2001, 2002, 2004, 2007, 2008, 2009, 2010, 2011, 2014, 2015, 2017, 2022

Ευρωπαϊκές συμμετοχές
---------------------

### Ανά παιχνίδι αναλυτικά

| Περίοδος | Διοργάνωση | Γύρος | Ομάδα | Εντός | Εκτός | Συνολικό σκορ | Πρ. |
| --- | --- | --- | --- | --- | --- | --- | --- |
| 2014-15 | ΟΥΕΦΑ Τσάμπιονς Λιγκ | Α΄ γύρος |  Χάβναρ Μπόλτφελαγκ | 1–1 | 2–5 | **3–6** |  |
| 2015-16 | ΟΥΕΦΑ Τσάμπιονς Λιγκ | Α΄ γύρος |  ΦΚ Σάντα Κολόμα | 0–0 | 2–1 | **2–1** |  |
| Β΄ γύρος |  ΦΚ Μίντιλαντ | 0–2 | 0–1 | **0–3** |  |
| 2016-17 | ΟΥΕΦΑ Τσάμπιονς Λιγκ | Α΄ γύρος |  Φλόρα Τάλιν | 2–0 | 1–2 | **3–2** |  |
| Β΄ γύρος |  Σέλτικ ΦΚ | 1–0 | 0–3 | **1–3** |  |

### Συνοπτικά

| Competition | Pld | W | D | L | GF | GA | GD |
| --- | --- | --- | --- | --- | --- | --- | --- |
| ΟΥΕΦΑ Τσάμπιονς Λιγκ | 21 | 6 | 3 | 12 | 24 | 35 | -11 |
|
| ΟΥΕΦΑ Γιουρόπα Λιγκ | 10 | 1 | 3 | 6 | 8 | 22 | -14 |
|
| ΟΥΕΦΑ Γιουρόπα Κόνφερενς Λιγκ | 12 | 1 | 1 | 10 | 7 | 27 | -20 |
|
| Συνολικα  | 43 | 8 | 7 | 28 | 39 | 84 | -45 |
|

Παραπομπές
----------

1. ↑  UEFA Profile
2. ↑  «Hanssen leveller denies Lincoln dream start». uefa.com. 2 Ιουλίου 2014. Ανακτήθηκε στις 3 Ιουλίου 2014.
3. ↑  «Gibraltar – List of Champions». RSSSF. Ανακτήθηκε στις 9 Ιουλίου 2014.
4. ↑  «Gibraltar – List of Cup Winners». RSSSF. Ανακτήθηκε στις 9 Ιουλίου 2014.
5. ↑  {{Cite
web|title=Gibraltar - List of Cup
Winners|url= July 2014}}

Εξωτερικοί σύνδεσμοι
--------------------

* Επίσημη ιστοσελίδα
* UEFA profile
Ο **Ιωάννης**, γερμ. Johannes (1 Αυγούστου 1443 - 4 Οκτωβρίου 1486) από τον Οίκο του Βίττελσμπαχ ήταν κοσμήτορας (γερμ. domprost, αγγλ. canon) του Συλλόγου του καθεδρικού του Άουγκσμπουργκ και του Ρέγκενσμπουργκ.

Βιογραφία
---------

Ήταν ο τέταρτος γιος του Όθωνα Α΄ παλατινού κόμη του Μόσμπαχ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ. Οι δύο αμέσως μεγαλύτεροι αδελφοί του ήταν ο Ρούπρεχτ επίσκοπος του Ρέγκενσμπουργκ και ο Αλβέρτος επίσκοπος του Στρασβούργου.

Η οικογένειά του θέλησε να τον βοηθήσει να διαδεχθεί τον Ιωάννη Β΄ του Βέρντενμπεργκ ως επίσκοπος του Άουγκσμπουργκ και το 1486 έστειλαν εκπρόσωπό τους να πείσει τον Σύλλογο του καθεδρικού. Αλλά ο Φρειδερίκος Γ΄ των Αψβούργων και άλλοι πρίγκιπες συμβούλευσαν το Σύλλογο να εκλέξει τον Φρειδερίκο των Χοεντσόλερν.

Ο Ιωάννης απογοητεύτηκε από την απόφαση και άφησε τη Γερμανία για προσκύνημα στους Αγίους Τόπους, συνοδευόμενος από τους υπηρέτες του. Απεβίωσε στην Ιερουσαλήμ και τάφηκε στην Αίθουσα του Μυστικού δείπνου, στο κτήριο του τάφου του Δαβίδ. Στο αββαείο του Ράιχενμπαχ υπάρχει ανάγλυφη πλάκα στον τοίχο, σε ανάμνηση του Ιωάννη, επάνω από τον τάφο του πατέρα του Όθωνα Α΄. Ο Μάρτιν Κέτσελ έγραψε ένα *Οδοιπορικό* για τον Ιωάννη.

Παραπομπές
----------

1. ↑  (Γερμανικά) *Κατάλογος της Εθνικής Βιβλιοθήκης της Γερμανίας*. 120892480. Ανακτήθηκε στις 17  Ιουλίου 2021.

Βιβλιογραφία
------------

* Gerhard Fouquet: Das Speyerer Domkapitel im späten Mittelalter (ca. 1350–1540) , Verlag der Gesellschaft für mittelrheinische Kirchengeschichte, Mainz, 1987, S. 707
* Wilhelm Kisky: Die Domkapitel der geistlichen Kurfürsten in ihrer persönlichen Zusammensetzung im vierzehnten und fünfzehnten Jahrhundert, Böhlau Verlag, 1906, S. 117; (Ausschnittscan)
* Jahresbericht des Historischen Kreisvereins im Regierungsbezirke von Schwaben und Neuburg, Band 31, 1866, S. 85;

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 101274242
* GND: 120892480

 |

 |
Η **σάλτσα Αρραμπιάτα** (ιταλικά: *sugo all'arrabbiata*) είναι καυτερή σάλτσα για ζυμαρικά φτιαγμένη από σκόρδο, ντομάτες και κόκκινη πιπεριά τσίλι, μαγειρεμένα σε ελαιόλαδο. "Arrabbiata" κυριολεκτικά σημαίνει θυμωμένος στα ιταλικά. Η ονομασία λέγεται πως προήλθε από την αντίδραση που έχει αυτός που την τρώει λόγω της καυτερής πιπεριάς.

Προετοιμασία
------------

Η σάλτσα Αρραμπιάτα συνήθως σερβίρεται με πέννες - που μεταφράζονται ως "αγκάθια" στα Ελληνικά - και μπορεί να έχει από πάνω φρεσκοκομμένο μαϊντανό. Πολλές συνταγές αποκαλούν το τυρί Παρμεζάνα (*Parmigiano-Reggiano*) ως το πιο κατάλληλο για την συνταγή, όμως δεν είναι απαραίτητο. Υπάρχουν πολλές παραλλαγές της παραδοσιακής συνταγής και μερικές περιέχουν κρεμμύδι, τηγανισμένο με το σκόρδο και τις ντομάτες.
Ο **Βάρτισλαβ Δ΄** (γερμαν. Wartislaw IV, πριν το 1290 - 1 Αυγούστου 1326) από τον Οίκο των Γκρίφφινς ήταν δούκας της Πομερανίας-Βόλγκαστ (1309-26).

Βιογραφία
---------

Ήταν ο μόνος γιος τού Μπόγκισλαβ Δ΄ δούκα της Πομερανίας και της Μαργαρίτας, κόρης τού Βίτσλαβ Β΄ πρίγκιπα τού Ρύγκεν. Είχε αδελφές τις Γιούττα, Ελισάβετ, Μαργαρίτα και Ευφημία.

To 1309 διαδέχθηκε τον πατέρα του και το 1317 έλαβε τις γαίες Σλάβε και Στολπ ως φέουδο από τον Βάλντεμαρ των Ασκάνια μάργραβο τού Βρανδεμβούργου-Στέννταλ. Το 1319 απεβίωσε ο Βάλντεμαρ και τον διαδέχθηκε ο μικρανιψιός του Ερρίκος Β΄ υπό την επιτροπεία τού Βάρτισλαβ Δ΄. Ο τελευταίος θέλησε την εξουσία τού Βρανδεμβούργου, αλλά το 1323 ο Λουδοβίκος Δ΄ των Βίττελσμπαχ της Γερμανίας απέδωσε το μαργραβάτο στον γιο του Λουδοβίκο Ε΄ δούκα της Βαυαρίας.

Το 1321 ο Βάρτισλαβ υπέγραψε συμφωνία κληρονομίας με τον θείο του Βίτσλαβ Γ΄ πρίγκιπα τού Ρύγκεν, έτσι όταν το 1325 απεβίωσε ο Βίτσλαβ Γ΄, ο Βάρτισλαβ Δ΄ προσάρτησε το Ρύγκεν. Αυτό ήταν φέουδο της Δανίας και παρά τις αρχικές διαβεβαιώσεις τού Χριστοφόρου Β΄ της Δανίας, ο βασιλιάς απέδωσε το Ρύγκεν στους πρίγκιπες τού Μεκλεμβούργου-Βέρλε. Αυτό είχε ως αποτέλεσμα να ξεκινήσει πόλεμος για τη διαδοχή: οι γιοί του Βάρτισλαβ Δ΄ με συμμάχους τον Γκέρχαρτ Γ΄ των Σάουμπουρκ κόμη τού Χόλσταϊν-Ρένντσμπουρκ -εχθρό τού Χριστοφόρου Β΄- και τον Μπάρνιμ Γ΄ δούκας της Πομερανίας-Στεττίν αγωνίστηκαν για την κληρονομία, ώσπου το 1328 το Μεκεμβούργο παραιτήθηκε των αξιώσεών του.

Οικογένεια
----------

Νυμφεύτηκε την Ελισάβετ, κόρη τού Ούλριχ Α΄ τού Λίνντοβ-Ρουππίν και είχε τέκνα:

* Μπόγκισλαβ Ε΄ π. 1318-1374, δούκας της Πομερανίας.
* Μπάρνιμ Δ΄ 1325-1365, δούκας της Πομερανίας.
* Βάρτισλαβ Ε΄ 1326-1390, δούκας της Πομερανίας.

Παραπομπές
----------

1. ↑  p363.htm#i3623. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.

Πηγές
-----

* Adolf Häckermann (1876), "Bogislav IV", Allgemeine Deutsche Biographie (ADB) (in German), 3, Leipzig: Duncker & Humblot, pp. 42–43
* Roderich Schmidt (1955), "Bogislaw IV.", Neue Deutsche Biographie (NDB) (in German), 2, Berlin: Duncker & Humblot, p. 416; (full text online)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 100457207
* GND: 139155678

 |

 |
Η λεγόμενη **εισπήδηση** ήταν επίσημος ναυτικός όρος του άλλοτε ναυτικού των πολεμικών ιστιοφόρων πλοίων, των κωπήλατων και ιδιαίτερα των πειρατικών σκαφών. Αποτελούσε την τελευταία φάση της λεγόμενης «εμβολής», του κοινώς λεγόμενου «ρεσάλτου».

Η εισπήδηση γίνονταν συνηθέστερα από πλοίο σε πλοίο με ευφυή τεχνάσματα πάνω από τα δρύφακτα (κοινώς παραπέτα ή κουπαστές), ή κιγκλιδώματα, του υπό κατάληψη πλοίου, ή μετά από αναρρίχηση από τις καδένες των αγκυρών του, ή εκ των κάτω σχοινιών του προβόλου ή ακόμη και από τα παρεξάρτια του προσβάλλοντος πλοίου.  
 
Την εισπήδηση επιχειρούσαν κυρίως νεαρά άτομα πολύ γυμνασμένα, εξοπλισμένα με αρπάγες (γάτζους), σπάθες, ή τσεκούρια, υπό συνεχείς αλαλαγμούς σκορπίζοντας έτσι τον τρόμο στα υπό κατάληψη πλοία.

Σήμερα ο όρος εισπήδηση χρησιμοποιείται συνηθέστερα σε υπερβάσεις των "καθ΄ ύλην και κατά τόπον" αρμοδιοτήτων υπηρεσιών από Προϊσταμένους ή υπαλλήλους αυτών.
Ο **Ξάνθιππος** (**Ξάνθιππος Αρίφρονος**) ήταν Αθηναίος πολιτικός και στρατιωτικός της αρχαιότητας, γιος του Αρίφρονου και πατέρας του Περικλή, από τη σύζυγό του Αγαρίστη, ανιψιά του μεταρρυθμιστή Κλεισθένη.

Το 490 π.Χ. παρέπεμψε σε δίκη το στρατηγό Μιλτιάδη, όταν εκείνος επέστρεψε από την αποτυχημένη του εκστρατεία εναντίον της Πάρου. Το 484 π.Χ. ο Ξάνθιππος εξοστρακίστηκε από την Αθήνα. Ωστόσο, το 479 π.Χ. διαδέχτηκε το Θεμιστοκλή στη διοίκηση του αθηναϊκού ναυτικού.

Όστρακο από τον εξοστρακισμό εναντίον του Ξανθίππου (484 BC), με την επιγραφή: «ΚΣΑΝΘΙΠΠΟΣ ΑΡΡΙΦΡΟΝΟΣ»
Ηγήθηκε των αθηναϊκών στρατευμάτων στην αποφασιστική Ναυμαχία της Μυκάλης, η οποία έλαβε χώρα στις ακτές της Ιωνίας, το καλοκαίρι του 479 π.Χ. Ο ελληνικός στόλος ύστερα μετέβη στον Ελλήσποντο, αλλά όταν μαθεύτηκε πως η περίφημη γέφυρά του είχε διαλυθεί, ο Λακεδαιμόνιος Λεωτυχίδας και οι Πελοποννήσιοι επέστρεψαν στην πατρίδα τους. Εντούτοις ο Ξάνθιππος, παρέμεινε με τον αθηναϊκό στόλο προκειμένου να καταλάβει τη Θρακική Χερσόννησο όπου οι Αθηναίοι είχαν παλαιότερα αξιοσημείωτες περιουσίες. Οι Πέρσες επιτέθηκαν ενάντια στην πόλη της Σηστού, την οποία ο Ξάνθιππος πολιόρκησε, αναγκάζοντάς την να παραδοθεί την επόμενη άνοιξη (478 π.Χ.) Ο Πέρσης κυβερνήτης Αρταύκτης αποπειράθηκε να αποδράσει, μα συνελήφθη και εγκαταλείφθηκε από τον Ξάνθιππο στην εκδίκηση των κατοίκων του Ελαιούντος, που τον εκτέλεσαν. Κατόπιν ο Ξάνθιππος επέστρεψε στην Αθήνα με τους άνδρες του.

Αρχαίες Πηγές
-------------

* Πλούταρχος, Βίοι Παράλληλοι:Θεμιστοκλής, 10
* Ηρόδοτος, Ιστορίες, Στ΄ (Ερατώ), 131, 136
* Ηρόδοτος, Ιστορίες, Θ΄ (Καλλιόπη), 114-120

**Σύγχρονες Πηγές**

* William Smith, *«Dictionary of Greek and Roman Biography and Mythology»*, (1870), Λήμμα: Xanthippus

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ξάνθιππος (Αθηναίος πολιτικός)** |
Η **Βουργουνδία (Burgundia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,67. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ιστορική περιοχή (και σήμερα περιφέρεια) Βουργουνδία της Γαλλίας.

Επί πολλά χρόνια πιστευόταν ότι η Βουργουνδία ήταν μέλος της «Οικογένειας αστεροειδών της Δήμητρας», αποδείχθηκε όμως ότι διαφέρει σημαντικά ως προς το φάσμα από τα μέλη της πλέον ακυρωμένης αυτής οικογένειας.

Φυσικά χαρακτηριστικά
---------------------

Η διάμετρος της Βουργουνδίας υπολογίσθηκε σε 44,7 χιλιόμετρα (από δεδομένα του IRAS), ενώ η μάζα της εκτιμάται σε 93,3 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,301 (από δεδομένα του IRAS). Η Βουργουνδία περιστρέφεται γύρω από τον εαυτό της μία φορά κάθε 6 ώρες και 58 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. ssd.jpl.nasa.gov/tools/sbdb\_lookup.html#/?sstr=20000374. Ανακτήθηκε στις 14  Οκτωβρίου 2023.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 373 Μελουζίνα | 374 Βουργουνδία | 375 Ούρσουλα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
O **Πιερφραντσέσκο** ο *Πρεσβύτερος* (ιταλικά: *Pierfrancesco di Lorenzo "il Vecchio" de' Medici*, 1430 - 19 Ιουλίου 1476) από τον Οίκο των Μεδίκων, ήταν τραπεζίτης και διπλωμάτης.

Βιογραφία
---------

Ήταν ο δευτερότοκος γιος του Λαυρέντιου του Πρεσβύτερου και της Τζινέβρα Καβαλκάντι. Ο θείος του Κόζιμο ο Πρεσβύτερος και μετά ο εξάδελφός του Πέτρος Α΄ ήταν κυβερνήτες της Φλωρεντίας.

Το 1440 απεβίωσε ο πατέρας του και επειδή ήταν 10 ετών τον ανέθρεψε ο προαναφερθείς θείος του. Υπηρέτησε τη Δημοκρατία της Φλωρεντίας ως πρεσβευτής στον πάπα το 1458 και μετά στη Μάντουα το 1463· έγινε εκπρόσωπος των Συντεχνιών (Priore delle Arti) το 1459. Το 1464 απεβίωσε ο Κόζιμο ο Πρεσβύτερος και ο Πιερφραντσέσκο ο Πρεσβύτερος στην αρχή υποστήριξε τον γιο εκείνου Πιέρο Α΄, αλλά αργότερα του εναντιώθηκε· μάλιστα ήταν από τους συνωμότες που συμμετείχαν στο πραξικόπημα του Λούκα Πίττι το 1466 και απέτυχαν. Ο Πιέτρο Α΄ τους συγχώρησε και από τότε μεριμνούσε για την Τράπεζα των Μεδίκων μόνο.

Απεβίωσε το 1476, αφήνοντας δύο γιους 13 και 9 ετών, που τους υιοθέτησε ο δεύτερος εξάδελφός τους Λορέντσο ο μεγαλοπρεπής. Αργότερα θα γίνουν άγριοι αντίπαλοι των γιων του κηδεμόνα τους.

Οικογένεια
----------

Από τον γάμο του με την Λαυντόμια Ατσιαγιόλι, κόρη του Άνιολο Ατσαγιόλι, είχε τέκνα:

* Λαυρέντιος ο νεότερος 1463-1503, τραπεζίτης.
* Τζοβάννι ιλ ποπολάνο 1467-1498. Ο εγγονός του Κόζιμο Α΄ έγινε μεγάλος δούκας της Τοσκάνης.

Υποσημειώσεις
-------------

1. ↑  Ο πατέρας του είναι ο ιδρυτής πλάγιου κλάδου των Μεδίκων, που μέλη του έγιναν μεγάλοι δούκες της Φλωρεντίας.
2. ↑  Εϊναι μέλη του κύριου κλάδου των Μεδίκων, που μέλη του έγιναν κυβερνήτες της Φλωρεντίας.

Πηγές
-----

* Pernis, Maria Grazia· Adams, Laurie (2006). *Lucrezia Tornabuoni de' Medici and the Medici family in the fifteenth century*. New York: Peter Lang Publishing, Inc. ISBN 0820476455.
* Rose, Hugh James· Rose, Henry John· Wright, Thomas (1857). *A new general biographical dictionary*. T. Fellowes.
* Tomas, Natalie R. (2003). *The Medici Women: Gender and Power in Renaissance Florence*. Aldershot: Ashgate. ISBN 0754607771.
Το **Discord** είναι πλατφόρμα VoIP ανταλλαγής μηνυμάτων και ψηφιακής διανομής που έχει σχεδιαστεί για τη δημιουργία κοινοτήτων. Οι χρήστες μπορούν να επικοινωνήσουν με φωνητικές κλήσεις, βιντεοκλήσεις, μηνύματα κειμένου, πολυμέσα και αρχεία σε ιδιωτικές συνομιλίες ή σε κοινότητες που ονομάζονται "διακομιστές". Οι διακομιστές περιέχουν κανάλια κειμένου και κανάλια ομιλίας. Το Discord διατίθεται σε Windows, macOS, Android, iOS, iPadOS, Linux και σε όλα τα προγράμματα περιήγησης ιστού. Από τις 21 Ιουλίου 2019, υπάρχουν πάνω από 250 εκατομμύρια ενεργοί χρήστες

Χαρακτηριστικά
--------------

Το Discord ξεκίνησε τα Stage Channels τον Μάιο του 2021, μια λειτουργία παρόμοια με το Clubhouse που επιτρέπει ζωντανά, εποπτευόμενα κανάλια, για ακουστικές συνομιλίες, συζητήσεις και άλλες χρήσεις, τα οποία μπορούν περαιτέρω να πραγματοποιηθούν μόνο σε προσκεκλημένους ή χρήστες με εισιτήριο. Παράλληλα, οι χρήστες μπορούν να αναζητήσουν σχετικά ανοιχτά κανάλια Stage για τα ενδιαφέροντά τους μέσω ενός εργαλείου Stage Discovery.

### Κανάλια

Τα κανάλια διακρίνονται σε δυο κατηγορίες: ομιλίας και κειμένου. Η ορατότητα και η πρόσβαση σε κανάλια μπορούν να προσαρμοστούν για να περιορίσουν την πρόσβαση από συγκεκριμένους χρήστες (διαχειριστές, ρόλους υψηλής κατάταξης), για παράδειγμα, η σήμανση ενός καναλιού "NSFW" (Not Safe For Work) απαιτεί από τους θεατές να επιβεβαιώσουν ότι είναι άνω των 18 ετών και επιθυμούν να δουν τέτοιο περιεχόμενο.

Τα κανάλια κειμένου υποστηρίζουν κάποιο εμπλουτισμένο κείμενο μέσω ενός υποσυνόλου της σύνταξης Markdown. Μπορούν επίσης να χρησιμοποιηθούν μπλοκ κώδικα με ειδική γλώσσα.

Στα κανάλια ομιλίας, οι χρηστές μπορούν να συνομιλούν μιλώντας. Στο καθένα υπάρχει ένα συγκεκριμένο όριο χρηστών όπου ορίζεται από μία μερίδα χρηστών. Κάποια μπορούν να είναι κλειδωμένα για μερικούς χρήστες, αυτό και πάλι εξαρτάται από ρόλους υψηλής κατάταξης.

### Ρόλοι

Ένας διακομιστής μπορεί να περιλαμβάνει κάποιους ρόλους. Αυτοί κατανέμονται στους χρήστες και ορίζουν τις δυνατότητες του χρήστη στον server (για παράδειγμα, αν μπορεί να επεξεργάζεται τις ρυθμίσεις ή αν έχει δυνατότητα αποστολής μηνύματος σε ένα κανάλι). Ύστερα, γίνεται σε ένα κανάλι, οι ικανότητες ενός ρόλου να μεταβληθούν.

Παραπομπές
----------

1. ↑  «What's New Jan 6, 2023 Version 159.0». Ανακτήθηκε στις 6 Ιανουάριος 2023.
2. ↑  «Discord: Talk, Chat & Hang OutAbout this app». Ανακτήθηκε στις 6 Ιανουάριος 2023.
3. ↑  «discord-0.0.22.tar.gz/resources/build\_info.json». Ανακτήθηκε στις 6 Ιανουάριος 2023.
4. ↑  «What's new in version 0.0.270 Updated on Dec 12 2022». Ανακτήθηκε στις 6 Ιανουάριος 2023.
5. ↑  «Discord: Talk, Chat & Hang Out». Ανακτήθηκε στις 4 Μάρτιος 2024.
6. ↑  Error: Unable to display the reference properly. See the documentation for details.
7. ↑  Error: Unable to display the reference properly. See the documentation for details.